Dolní VěstonicenVenus
**Dolní Věstonicen Venus** (tšek. *Věstonická Venuše*) on pienikokoinen keraaminen venusveistos, joka esittää alastonta naishahmoa. Se on ajoitettu ajankohtaan 29 000–25 000 eaa. Gravetten kulttuuriin, ja se löydettiin kivikautiselta asuinpaikalta Brnon eteläpuolelta Määrin syvänteestä.

Kuvaus
------

Tämä pienoisveistos sekä muutama muu lähiseuduilta löytynyt esine ovat vanhimpia tunnettuja keraamisia veistoksia maailmassa. Se edeltää poltetun saven käyttöä esineinä. Sen korkeus on 11,1 cm ja leveys 0,43 cm leveimmästä kohdasta, ja se on poltettu varsin alhaisessa lämpötilassa.

Määrissä sijaitseva Dolní Věstonicen kivikautinen asuinpaikka, joka kuului järjestelmällisten kaivausten alkuaikana Tšekkoslovakiaan, mutta on nykyisin Tšekin tasavallassa, on ollut Karel Absolon käynnistämien järjestelmällisten arkeologisten tutkimusten kohteena vuodesta 1924. Venusveistoksen lisäksi Dolní Věstonicesta on löytynyt eläinhahmoja, kuten karhu, leijona, mammutti, hevonen, kettu, sarvikuono ja pöllö sekä yli 2 000 poltettua savipalloa. 

Veistos löydettiin 13. heinäkuuta 1925 tuhkakerrostumasta kahteen osaan haljenneena. Se oli aiemmin esillä Määrin museossa Brnossa, mutta nyt se on enää harvoin yleisön nähtävissä. Viimeksi se on ollut Prahan Kansallismuseossa 2006–2007 *Lovci mamutů* eli "mammutinmetsästäjänäyttelyssä.
 Tutkijat voivat päästä tutkimaan veistosta. Sille tehdyssä tomografisessa kuvauksessa 2004 siitä löydettiin sitä ennen polttamista käsitelleen noin 7–15-vuotiaan lapsen sormenjälki, joka oli palanut sen pintaan. Tutkijoiden Králík, Novotný ja Oliva mukaan lapsi tuskin olisi sitä kuitenkaan valmistanut.

Galleria
--------

* Venus of Dolní VěstoniceVenus of Dolní Věstonice
* Venus of Dolní Věstonice (back)Venus of Dolní Věstonice (back)
* Venus of Dolní Věstonice (left side)Venus of Dolní Věstonice (left side)
* Venus of Dolní Věstonice (right side)Venus of Dolní Věstonice (right side)

Katso myös
----------

* Hohler Felsin Venus
* Willendorfin venus

Lähteet
-------

* National Geographic Society. *Wonders of the Ancient World; National Geographic Atlas of Archaeology,* Norman Hammond, Consultant, Nat'l Geogr. Soc. (Multiple Staff authors), (Nat'l Geogr. R.H.Donnelley & Sons, Willard, OH), 1994, 1999, Reg or Deluxe Ed. 304 pgs. Deluxe ed. photo (pg 248): "Venus, Dolni Věstonice, 24,000 B.C." In section titled: *The Potter's Art,* pp 246-253.

### Viitteet

1. ↑  Siinä on käytetty paikallista lössiiä jossa on savea vain vähäisessä määrin, eikä siinä näy merkkejä kiillottamisesta eikä väristä. Pamela B. Vandiver, Olga Soffer, Bohuslav Klima and Jiři Svoboda, "The Origins of Ceramic Technology at Dolni Věstonice, Czechoslovakia", *Science*, New Series, 246, No. 4933 (November 24, 1989:1002-1008).
2. ↑  Mammoth Hunters at the National Museum *Czech Republic - The Official Website*.  11.10.2006.  Arkistoitu 9.11.2007. Viitattu 29.7.2018.  **Web archive 2007**
3. ↑  Mezei, Adam Daniel: Primal Bohemia *The Prague Post*.  18.10.2006.  Arkistoitu 17.11.2006. Viitattu 29.7.2018.
4. ↑  Lovci mamutů (Arkistoitu – Internet Archive) Tšekin kansallismuseon sivusto (tšekiksi)
5. ↑  Králík, Miroslav & Novotný, Vladimír & Oliva, Martin: Fingerprint on the Venus of Dolní Věstonice I.  *Anthropologie*, 2002, 40/2, 2002. vsk, s. 107–113.  Moravské zemské muzeum, Brno, Tšekki. ISSN 0323-1119.

Aiheesta muualla
----------------

* Yleiskatsaus (Arkistoitu – Internet Archive)
* Kuvia Venuksesta ja muista esineistä
* Tietoja ja aikajana
* Jihomoravske venuse - South Moravian Venuses - Youtube, video ( 2010 )